Arrested Development sæson 5 kommer d. 29 maj.

Netflix er efterhånden kommet dertil, hvor de ikke længere gider gøre ret meget ud af deres lanceringer – de ved godt, at vi sidder der og bingewatcher dem alligevel. Men den nye trailer for Arrested Development afslører alligevel, hvornår serien har premiere på streamningtjenesten: 29 maj. Det passer jo fortrinligt med den kommende sommerferie – og en Netflix Original serie er tilgængelig over hele verden, så ligegyldigt hvor du skal hen, kan du altså nyde serien. I den nye sæson vil vi se familien Bluth give sig selv en “Family of the Year” præmie, og Lindsey beslutter sig for at få en ny karriere som politiker – for, som hun siger, hun “vil være en del af problemet”. Det tegner med andre ord til, at vi vil få masser af de fede jokes som serien er kendt for.

Sæson 4 i ny version

Skulle du have misset det, har Netflix faktisk for nyligt lanceret sæson 4 af Arrested Development i en opdateret version. Så kan du gøre klar til den kommende sæson 5 ved at se den forrige sæson, som skulle være blevet redigeret om, så den ligner de tre første sæsoner mere – i stedet for at hver karakter har sin egen episode.

Du kan se traileren til den kommende sæson herunder. Sæson 4 i den omredigerede udgave kan du finde på Netflix nu.

https://youtu.be/gXg2_yExgVY

Arrested Development sæson 5 kommer d. 29 maj.